AIŠKINAMASIS RAŠTAS

Dėl Molėtų rajono savivaldybės infrastruktūros pripažinimo prioritetine

1. **Parengto tarybos sprendimo projekto tikslai ir uždaviniai**

Nuo 2021-01-01 įsigalios Lietuvos Respublikos savivaldybių infrastruktūros plėtros įstatymas, kurio pagrindu savivaldybės infrastruktūra turi būti suskirstoma į prioritetinę ir neprioritetinę.

**2. Šiuo metu esantis teisinis reglamentavimas**

Šiuo metu teisinio reguliavimo nėra. Nuo 2021-01-01 įsigaliojančio Lietuvos Respublikos savivaldybių infrastruktūros plėtros įstatymo 2 straipsnio 4 punktas numato, kad savivaldybės taryba, atsižvelgdama į strateginio planavimo dokumentus, savivaldybės ir (ar) vietovės lygmens bendruosiuose planuose nustatytas prioritetinės plėtros teritorijas ir jų vystymą, priskiria atitinkamą savivaldybės infrastruktūrą prioritetinei.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: Vadovaudamasi Savivaldybės tarybos patvirtintu Molėtų rajono savivaldybės strateginiu veiklos planu, savivaldybės administracija vykdys viešąjį interesą atitinkančios infrastruktūros plėtrą.

Neigiamų pasekmių nenumatoma.

**4. Priemonės sprendimui įgyvendinti**

Priimtas sprendimas sudarys galimybę Savivaldybei planingai plėsti infrastruktūrą.

**5. Lėšų poreikis ir jų šaltiniai**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.